b'\n_START_ARTICLE_\nThe Rolling Stones\n_START_SECTION_\nZa\xc4\x8detki\n_START_PARAGRAPH_\nPet fantov, ki bi neko\xc4\x8d postali slavni \xc2\xbbKotale\xc4\x8di Kamni\xc2\xab\xc2\xa0ima razli\xc4\x8dna porekla in izhajajo iz druga\xc4\x8dnih socialnih okolij. Lewis Brian Hopkins Jones, se je rodil 28.02.1942 v Chaltenhamu \xe2\x80\x93 Gloucestershire, je galskega porekla in sin u\xc4\x8diteljev. Michael Philip Jagger, rojen 26.07.1943 v Darfordu \xe2\x80\x93 Kent, o\xc4\x8de je bil u\xc4\x8ditelj \xc5\xa1portne vzgoje, mati frizerka. Keith Richards, rojen v galski delavski dru\xc5\xbeini 18.12.1943 v Darthfordu, William George Perks, rojen 24.10.1936 v Londonu, sin zidarja in slu\xc5\xbekinje. Charles Robert Watts, rojen 2.06.1941 v Londonu, o\xc4\x8de biv\xc5\xa1i letalec RAF-a, kasneje strojnik na British Railways. To se \xc5\xa1teje kot jedro skupine, kateremu je potrebno dodati \xc5\xa1e ime Ian Stewart, ki je bil rojen 18.07 1938 v Suttonu._NEWLINE_Takoj po vojni so obiskovali \xc5\xa1olo in vsi,  razen Briana Jonesa, so \xc5\xbeiveli v Londonu in okolici.  Za\xc4\x8delo se je leta 1950, Mick Jagger in Keith Richards sta bila soseda (prvi\xc4\x8d v \xc5\xbeivljenju sta se sre\xc4\x8dala v peskovniku), vse dokler nista kasneje \xc5\xa1la vsak na svojo \xc5\xa1olo in vse dokler se Keith ni preselil._NEWLINE_Glasba je postajala vse bolj pomembna v njihovem \xc5\xbeivljenju, preizkusili in igrali so razli\xc4\x8dne instrumente in nekega dne, se po nekaj letih na vlaku ponovno sre\xc4\x8data Jagger in Richards. Mick Jagger je imel pod roko kup uvo\xc5\xbeenih plo\xc5\xa1\xc4\x8d zalo\xc5\xbebe Chess Records in med pogovorom sta odkrila, da imata rada isto glasbo \xe2\x80\x93 Rhythm & Blues in dobila sta idejo, da sestavita skupino. Bill Wyman in Ian Stewart, najve\xc4\x8dja iz skupine, sta bila sredi polovice 50. let, vpoklicana v vojsko, medtem ko so bili drugi \xc5\xa1e vedno potopljen v svoj \xc5\xa1tudij. Ian je ostal v vojski le za nekaj dni._NEWLINE_Mick Jagger se je najprej imenoval Mike, vendar si je leta 1961 spremeni ime v Mick. Istega leta se Micku in Keithu pridru\xc5\xbei \xc5\xa1e Brian Jones. Decembra 1962 se preselijo v skupno stanovanje, kjer so \xc5\xbeiveli od Mickove \xc5\xa1tipendije, Brianove pla\xc4\x8de prodajalca in pomagala jim je \xc5\xa1e Keithova mama, ki jim je po\xc5\xa1iljala pakete s hrano. Decembra se jim je pridru\xc5\xbeil \xc5\xa1e bodo\xc4\x8di basist Bill Wyman.\n_START_SECTION_\nPrva leta (1960 - 1962)\n_START_PARAGRAPH_\nLeta 1956 se Mick spoprijatelji z Dick Taylorjem, ki obiskuje isto \xc5\xa1olo in skupaj s \xc5\xa1e dvema znancema za\xc4\x8dnejo igrati skupaj, vendar nikoli niso igral v javnosti. Poleti, leta 1960, je Jagger igral s prijatelji v dvorani \xc5\xbeupnijske cerkve Dartford in pel pesem Buddy Holly._NEWLINE_Leta 1957 je Brian Jones prvi\xc4\x8d sli\xc5\xa1al pesem Charlie Parker-ja in je bil tako navdu\xc5\xa1ena, da je prisilil star\xc5\xa1e, da mu kupijo saksofon, s katerim je postal dobesedno obseden, vse dokler, mu niso podarili akusti\xc4\x8dne kitare. Leta 1959 je dobil svojega prvega nezakonskega otroka od 14 letnega dekleta Valerie iz  Cheltenhama in hkrati opustil \xc5\xa1tudij. Leta 1958 je Bill Wyman pri\xc5\xa1el iz vojske (Airforce) in na\xc5\xa1el delo kot skladi\xc5\xa1\xc4\x8dnik v neki londonski delavnici._NEWLINE_Anglija v 50. ni bil samo Rock\xe2\x80\x98n\xe2\x80\x98Roll, saj se je vse bolj pojavljal skiffle, vrsta jazza, ki se igra na kitaro in improviziranih akusti\xc4\x8dnih tolkalih, prepojen z bluesom, ki je vplival tudi na bodo\xc4\x8de Stonese. Ko je Bill leta 1955 dobil razglednico iz vojske, so bili na glasbeni  lestvici Bill Halley s pesmijo Rock Around The Clock in na prvem mestu Finger of Suspiction od Dickie Valentina. To je bil tudi za\xc4\x8detek pravljice Elvisa Presleya, uspehov Chuck Berrya in Little Richarda. Leta 1960 je Charlie Watts zapustil \xc5\xa1olo, postal grafi\xc4\x8dni oblikovalec in napisal knjigo o Charlie Parkerju, ki je bila nato objavljena leta 1965. Leta 1962 je za\xc4\x8del igrati v triu pianista in igralca Dudleya Moora. Medtem, se je nekega dne Mick Jagger, zalo\xc5\xbeen s plo\xc5\xa1\xc4\x8dami rock&blues, sre\xc4\x8dal s prijateljem Keith Richardsom, s katerim se nista videla \xc5\xbee pribli\xc5\xbeno \xc5\xa1est let. Skupaj sta \xc5\xa1la na vlak, debatirala o glasbi in ugotovila, da imata skupnega prijatelja Dick Taylorja. Preden sta se poslovila, sta se odlo\xc4\x8dila, da se sestanejo in zaigrajo skupaj._NEWLINE_Skupaj z ostalimi prijatelji, se vsi trije odlo\xc4\x8dijo, da se poimenujejo "The Little Blue Boy And The Blue Boys", v njihovem repertoarju pa je bil samo Chuck Berry. 25. maja 1995, je bil na dra\xc5\xbebi Christie\xe2\x80\x98s, trak s posnetkom Blue Boys-ov, prodan za 52.520 \xc2\xa3 ( pribli\xc5\xbeno 64.000 \xe2\x82\xac)._NEWLINE_Brian Jones je marca, leta 1962 (takrat je imel tri nezakonske otroke), \xc5\xa1el v Ealing Club in poslu\xc5\xa1al skupino Blues Incorporated, prijatelja Alexisa Kornerja, v kateri je igral Charlie Watts. \xc4\x8cez teden dni se je \xc5\xbee pridru\xc5\xbeil njihovi skupini in se preimenoval v Elmo Lewis, takrat sta tudi prvi\xc4\x8d skupaj govorila Charlie in Brian. Nekega ve\xc4\x8dera sta jih poslu\xc5\xa1ala tudi Keith in Mick, ki sta po koncu predstave prvi\xc4\x8d govorila z Brianom in mu povedala, da \xc5\xbeelita ustanoviti skupino. Brian je podprl idejo in objavil oglas v \xc2\xbbNews Jazz\xc2\xab. Prvi se je odzval Ian Stewart._NEWLINE_Junija 1962 so Mick Jagger, Keith Richards in Dick Taylor za\xc4\x8deli z vajami z Brianom Jonesom in Ian Stewartom. Medtem je v klubu Marquee v Londonu igral Alexis Korner s svojo skupino in 12. julija je vpra\xc5\xa1al Briana, \xc4\x8de bi namesto njega, s svojo skupino zaigral v neki oddaji, ki jo je snemala BBC. Dan pred koncertom se je Brian odlo\xc4\x8dil, da bodo igrali z imenom \xc2\xbbRollin\xe2\x80\x98Stones\xc2\xab\xc2\xa0(ime jim je navdihnila pesem Catfish Blues od Muddya Watersa) v naslednji zasedbi: Mick Jagger (vokal), Keith Richards in Elmo Lewis (Brian) (kitare), Dick Taylor (bas), Ian Stewart (klavir) in Mick Avory (bobni)._NEWLINE_Decembra 1962 se Mick, Brian in Keith, preselijo v skupno stanovanje, kjer so \xc5\xbeiveli od Mickove \xc5\xa1tipendije, Brianove pla\xc4\x8de prodajalca in pomagala jim je \xc5\xa1e Keithova mama, ki jim je po\xc5\xa1iljala pakete s hrano.\n_START_SECTION_\nAftermath in naslednji albumi (1966 \xe2\x80\x93 1968)\n_START_PARAGRAPH_\nLeta 1966 je iz\xc5\xa1la njihova 1. plo\xc5\xa1\xc4\x8da sestavljena izklju\xc4\x8dno iz njihovih pesmi Aftermath, ki predstavlja oz. ozna\xc4\x8duje prelomnico v kompaktni diskografski produkciji in odlo\xc4\x8den glasbeni okus petih \xc4\x8dlanov._NEWLINE_Brian Jones se je razkril ne le kot velik kitarist blues \xc5\xa1ole, temve\xc4\x8d tudi kot resni\xc4\x8dno vsestranski instrumentalist: igral je vse, tudi dulcimer in sitar. Vse pesmi niso bile strogo Blues, bile so tudi: srednjeve\xc5\xa1ka Lady Jane, psihedeli\xc4\x8dna Mother\xe2\x80\x98s Little Helper, Under My Thumb (ki je kasneje postala klasika R\xe2\x80\x98n\xe2\x80\x98B). Po Aftermath sta sledili dve leti pravnih te\xc5\xbeav in medijskih \xc2\xbbnapa\xc4\x8dnih\xc2\xa0\xc2\xbb korakov. Between the Buttons in predvsem Their Satanic Majesties Request (oba iz 1967) sta hotela biti kopije vse ve\xc4\x8dje psihedeli\xc4\x8dne mode in Sgt. Pepper\xe2\x80\x98s. Mejniki so bili kljub temu prisotni: Ruby Tuesday, Let\xe2\x80\x98s Spend the Night Together (z Between the Buttons), She\xe2\x80\x98s Rainbow (z Their Satanic Majesties Request): toda \xc2\xbbflower power\xc2\xab\xc2\xa0ni bil prisoten v nizih Stonesov._NEWLINE_V letu 1967 so jih, po mnogih nastopih v televizijskih oddajah, zaznamovali za upornike in za neza\xc5\xbeelene TV goste, ker so v neki oddaji zavrnili povabilo gledalcev in niso hoteli \xc5\xa1e enkrat na oder. S tem so si pridobili \xc5\xa1e ve\xc4\x8d popularnosti._NEWLINE_Januarja so izdali singel Let\'s Spend The Night Together. Brian Jones je takrat moral v zapor za 9 mesecev zaradi posedovanja marihuane._NEWLINE_In tako je 24. maja 1968 iz\xc5\xa1el singel, ki je postavil stvari na svoje mesto: Jumping Jack Flash / Child of the Moon, spet R\'n\'B \xc2\xbbsulphureous\xc2\xab, v katerem prevladuje znani riff, katerega avtorstvo ima, kot po navadi, Keith Richards . Sledi niz plo\xc5\xa1\xc4\x8d, ki zagotovijo Jaggerju in kolegom naziv \xc2\xbbThe Greatest Rock\xe2\x80\x98n\xe2\x80\x98Roll Band in the World\xc2\xab,  najve\xc4\x8djih rock and roll bend na svetu._NEWLINE_Beggars Banquet (z slavno pesmijo Sympathy for the Devil), Let in Bleed, Get Yer Ya-Ya\xe2\x80\x98s Out!, Sticky Fingers in Exile on Main St.: vsi so citirani v vseh lestvicah najbolj\xc5\xa1ih rock plo\xc5\xa1\xc4\x8d vseh \xc4\x8dasov. Toda svetovna slava in uspeh zahtevajo svojo ceno. In ta je \xc2\xbbte\xc5\xbeka\xc2\xab.\n_START_SECTION_\nTragedija\n_START_PARAGRAPH_\nLeta 1969 je bil Brian Jones zaradi nesoglasij izlo\xc4\x8den iz skupine in je kasneje, 3. julija 1969, med zabavo, v nepojasnjenih okoli\xc5\xa1\xc4\x8dinah utonil v svojem bazenu. Kot  vzrok smrti je bila kasneje navedena utopitev, povzro\xc4\x8dena  zaradi prevelikega odmerka droge in alkohola._NEWLINE_Le dva dni po smrti so imeli Rolling Stones prost (zastonj) koncert, ki je bil \xc5\xbee prej predviden, v Hyde Parku v Londonu, pred pribli\xc5\xbeno 350.000 obo\xc5\xbeevalci. Koncert, ki je bil predviden kot predstavitev novega kitarista Micka Taylorja, je bil dogodek brez primere in je neizogibno povzro\xc4\x8dil klimo, ki je bila prisotna po smrti Jonesa. Veliko kritik je bilo namenjenih Stonesom in obto\xc5\xbeeni so bili neob\xc4\x8dutljivosti do svojega starega prijatelja. Kot odgovor na to, so koncert posvetili Jonesu in Mick Jagger ga je za\xc4\x8del z branjem ene od poezij Perca Shelleya njemu v spomin.\n_START_SECTION_\nSpremembe (1969 - 1975)\n_START_PARAGRAPH_\nMick Taylor je postal uradni \xc4\x8dlan Rolling Stonesov 13. junija 1969, kot \xc2\xbbza\xc4\x8dasno\xc2\xab\xc2\xa0nadomestilo za Briana Jonesa, ki je bil oslabljen zaradi alkohola, drog in zdravil. V resnici pa polo\xc5\xbeaj, ki ga je imel Brian Jones, ni nikoli povsem postal od Taylorja, kot tudi na za Rona Wooda; skozi leta je bila Brianova vloga v okviru skupine pomembnej\xc5\xa1a s \xc2\xbbslikovnega\xc2\xab\xc2\xa0vidika kot z vidika glasbe, \xc4\x8deprav je bil izvrsten glasbenik in aran\xc5\xbeer. Njegov je bil vpliv Bluesa v skupini. Prihod Taylerja je prinesel val sve\xc5\xbeine v skupino in je bistveno prispeval k temu, kar so mnogi dejali, da so postali najbolj\xc5\xa1a formacija Rolling Stonesov. Z njegovim prihodom, pa je skupina izgubila tisto tipi\xc4\x8dno Brianovo eksperimentalno komponento, toda Taylerjeva izjemna nadarjenost na svojem instrumentu in njegova natan\xc4\x8dnost dotika, so skupini podarili zgodovinski pomen. Njegova velika srame\xc5\xbeljivost in plahost pa mu nikoli ne dovolita oz. omogo\xc4\x8dita, da pride v popolno harmonijo s skupino, do to\xc4\x8dke, ko Billu predlaga da zapusti Glimmer Twins in da za\xc4\x8dne na svoje, skupaj z Charliem. Zavrnitev basista ga pahne v hudo depresijo, ki vse bolj vpliva nanj. Ne vzdr\xc5\xbei ritma turnej in \xc2\xbbneregularnega\xc2\xab\xc2\xa0na\xc4\x8dina \xc5\xbeivljenja skupine. Leta 1974 je prevzel usodno odlo\xc4\x8ditev da zapusti Rolling Stonese in s tem skupini povzro\xc4\x8dil precej\xc5\xa1nje te\xc5\xbeave, saj so ostali \xc5\xa1e brez drugega kitarista in bili so prisiljeni odla\xc5\xa1ati z ameri\xc5\xa1ko turnejo. Za njegovo zamenjavo je bil imenovan izvrsten kitarist Ry Cooder, ki jih je spremljal na turneji tistega leta, vendar pa tudi njemu ni bilo v\xc5\xa1e\xc4\x8d sobivanje z neobvladljivo Angle\xc5\xa1ko formacijo, zato je ob koncu turneje sklenil, da zapusti skupino in se vrne k svojemu eksperimentiranju in prefinjenemu zvoku._NEWLINE_Leta 1975 je k zamenjavi Micka Taylorja in Ry Cooderja, prisko\xc4\x8dil na pomo\xc4\x8d  Ron Wood, ki je bil \xc5\xbee ob Rod Stewartu v Jeff Beck Group in v Faces. Za njegovo mesto sta se potegovala \xc5\xa1e Jeff Beck in Peter Frampton, vendar neuspe\xc5\xa1no. Manj nadarjen kot njegova predhodnika, vendar je bil Ronnie \xc5\xbee dolgoletni prijatelj in bolj v skladu s skupino. Poleg tega je bil sposoben nadomestiti Keitha in njegov riff in s tem v skupini ponovno ustvaril \xc2\xbbstaro obliko zapletov\xc2\xab, ki je uspe\xc5\xa1na samo z Brianom._NEWLINE_Vmes, med letoma 1971 in 1975 se zvrsti \xc5\xa1e nekaj pomembnih dogodkov:_NEWLINE_Prelomnica je bilo prav leto 1971, ko izide njihov album Sticky Finger in ko so zaradi visokih davkov zbe\xc5\xbeali iz Anglije v Francijo, kjer so leta 1972 posneli in izdali nov album Exile On Main Street._NEWLINE_Aprila 1972, je Keith dobil h\xc4\x8derko. Maja zasede pesem Brown Sugar prvo mesto na Ameri\xc5\xa1ki lestvici. Julija jim na turneji v Kanadi nastavijo dinamit na tovornjak,  policija pa je v Parizu Keithu te\xc5\xbeila zaradi heroina. Na za\xc4\x8detku leta nastane \xc5\xa1e ena njihova  uspe\xc5\xa1nica, pesem Angie. Inspiracija za to pesem  je bila Keithova h\xc4\x8derka Angela._NEWLINE_Leta 1974 je bil Keith Richards obsojen posedovanja heroina, ki so ga na\xc5\xa1li v njegovem avtu po prometni nesre\xc4\x8di._NEWLINE_Keith za\xc4\x8dne sodelovati z Ronniem Woodom. Nastane nov singel It\'s Only Rock\'n\'Roll pri katerem sta pomagala Ronnie in David Bowie. Decemba za\xc4\x8dne Mick govoriti, da bo zapustil skupino, vendar se to ni zgodilo.\n_START_SECTION_\nSedemdeseta in kriza (1976 - 1988)\n_START_PARAGRAPH_\nPreostali del sedemdesetih let je minil med koncerti, albumi (Black and Blue, Love You Live in Some Girls) in obi\xc4\x8dajnimi ekscesi. Med temi, je samo album Some Girls, ki je iz\xc5\xa1el leta 1978,  pri\xc5\xa1el na vrh svetovnih glasbenih lestvic in bil ob\xc4\x8dudovan s strani kritikov, ki so za\xc4\x8deli govoriti o \xc2\xbbvstajenju\xc2\xab\xc2\xa0skupine. Album Some Girls, ki je imel za takratne \xc4\x8dase problemati\xc4\x8den ovitek. Nastale so to\xc5\xbebe in zaradi tega so morali \xc5\xbee po nekaj mesecih zamenjati ovitek._NEWLINE_Osemdeseta leta so za\xc4\x8deli s plo\xc5\xa1\xc4\x8do Emotional Rescue, ki pa ni mogla ponoviti uspeha prej\xc5\xa1njega uspeha. Takrat je Charlie zaradi zamude letala zamudil na novinarsko konferenco in zato so mediji za\xc4\x8deli pisati, da sovra\xc5\xbei rock\'n\'roll._NEWLINE_Naslednje leto je iz\xc5\xa1el Tattoo You z znamenito pesmijo Start Me Up in Waithin On A Friend. Najavili so novo turnejo, s katere je leta 1982 iz\xc5\xa1el album Still Life (American Concert 1981). Naslednje leto je bil objavljen eksperimentalni album Undercover, ki pa je bil preve\xc4\x8d usmerjen v vzpenjanje na lestvicah in je padel pod sku\xc5\xa1njavo novih zvokov 80-ih let._NEWLINE_Odnos med Keithom in Mickom se je iz dneva v dan bolj krhal. Keith se je \xc5\xbeelel vrniti k staremu dobremu Rock\'n\'Rollu, Mick pa se je \xc5\xbeelel bolj usmeriti v Pop. Tako je skupina pre\xc4\x8dkala obdobje najgloblje krize in leta 1986 izdala Dirty Work. \xc2\xbbUmazano delo\xc2\xab, ki poudarja razdaljo med Glimmer Twins. Tudi v tem primeru album ni bil podprt z nobeno turnejo, kar je \xc5\xbee povzro\xc4\x8dilo govorice o naslednjem razpadu skupine._NEWLINE_Leta 1986 je umrl njihov meneger Ian Stewart. Vzrok smrti je bila sr\xc4\x8dna kap. Kljub veliki \xc5\xbealosti so tistega leta izdali album Dirty Work._NEWLINE_Minilo je nekaj let, ki jih je Mick posvetil individualnim projektom: She\'s the Boss leta 1985 in Primitive Cool leta 1987. Zaskrbljujo\xc4\x8d je bil Keithov odgovor, ki se je istega leta 1987, zavezal z  \xc2\xbbdu\xc5\xa1o in telesom\xc2\xab, da naredi Hail Hail Rock \'n\' Roll!, dokumentarni film o svojem idolu Chuck Berryu. Kot da to ni bilo dovolj, je naslednje leto objavil svoj prvi solo album Talks Is Cheap in s tem so bili strahovi o koncu skupine ve\xc4\x8d kot upravi\xc4\x8deni, \xc5\xa1e posebej, ko se je Keith lotil turneje s svojimi Expensive Winos.\n_START_SECTION_\nPonovno zbli\xc5\xbeanje (1989 \xe2\x80\x93 1999)\n_START_PARAGRAPH_\nLeta 1989, se morda zaradi slabega uspeha solisti\xc4\x8dnih projektov skupine Glimmer Twins, Rolling Stones vrnejo na sceno z novim albumom. Tistega leta,  sta Mick in Keith od\xc5\xa1la na Barbados (otok nad J Ameriko) v studio Eddya Granta. \xc4\x8ceprav sta bila Mike in Kate prepri\xc4\x8dana, da se ne prena\xc5\xa1ata ravno najbolje, sta kljub temu napisala zelo dober material za naslednji album Steel Wheels. Plo\xc5\xa1\xc4\x8da je bila velika uspe\xc5\xa1nica in \xc5\xa1e posebej nekatere pesmi kot so bile npr.  Mixed Emotions, Rock And a Hard Place in Almost Hear You Sigh._NEWLINE_Leta 1994 kljub svojim solo projektom skupina odli\xc4\x8dno funkcionira. Izdajo album Vodoo Language in v njem je vodilna skladba Love is Strong. Skupaj z Bobom Dylanom odigrajo pesem Like A Rolling Stone. Sredina devetdesetih so bila leta razprodanih koncertnih turnej po Ju\xc5\xbeni Ameriki, Japonski in Avstraliji_NEWLINE_Po nepogre\xc5\xa1ljivi svetovna turneji je sledil koncertni album. Do leta 1997 skupina objavlja albume na pribli\xc5\xbeno 3 leta, nadaljujejo z ekshibicijami v \xc5\xbeivo in tudi plo\xc5\xa1\xc4\x8de snemajo v \xc5\xbeivo. Leta 1997 izide Bridget to Babylon, album neizdanih pesmi, kateremu leta 2002 sledi antologija Forty Licks, s katero ozna\xc4\x8dijo oz. praznujejo 40. obletnico skupine. (Na za\xc4\x8detku leta 1998 so nastopali tudi v Zagrebu in po tem so imeli nekaj \xc4\x8dasa premor.)_NEWLINE_Med njihovo potjo se je izgubil Bill Wyman, ki se je, od leta 1993 zdolgo\xc4\x8dasen s pantomimo, umaknil iz skupine in ustanovil svoj nov band, The Rhythm King, ki je proizvajal \xc5\xbeivahno glasbo, osredoto\xc4\x8deno na zabave. Basista je nadomestil Darryl Jones, ki pa je bil sprejet pogodbeno in ne kot uradni \xc4\x8dlan skupine.\n_START_SECTION_\nNedavni \xc4\x8dasi (2000 \xe2\x80\x93 2012)\n_START_PARAGRAPH_\nNa Jaggerjev rojstni dan, 26. julija 2005, so uradno razkrili ime njihovega prvega albuma po skoraj osmih letih premora. Avgusta 2005 se odpravijo na novo svetovno turnejo in 2. septembra 2005 ugleda lu\xc4\x8d nov album neizdanih pesmi A Bigger Bang in to skoraj osem let po Bridget to Babylon. V tem albumu je bila pesem Swet Neo Con, s katero so razburili mnoge obo\xc5\xbeevalce, ki so dosegli, da je Keithu prekipelo in je pesem odstranil iz albuma. Album predstavlja vrnitev k prvotnim izvorom, je poln energije in brez \xc2\xbbposladkov\xc2\xab\xc2\xa0kot prej\xc5\xa1nji. Na lestvici je bila prisotna tudi pesem, posve\xc4\x8dena Gorge W. Bushu (sweet Neocon). Izdaji je sledil koncertu v Rio de Janeiru, kjer je bilo prisotnih ve\xc4\x8d kot 2.000.000 ljudi._NEWLINE_23. marca 2007 je Mick Jagger preko spleta osebno napovedal nadaljevanje turneje A Bigger Bang Tour iz leta 2006, ki se nana\xc5\xa1a na mesta, kjer so bili koncerti odpovedani zaradi nesre\xc4\x8de Keith Richardsa, ki je med dopustovanjem na otokih Figi, padel s palme in s tem dobil pretres mo\xc5\xbeganov. Turneja se je za\xc4\x8dela 5. junija v Werchterju, blizu Bruxellesa in se zaklju\xc4\x8dila 2. avgusta v londonski O2 Areni. _NEWLINE_Leta 2008 je iz\xc5\xa1el Shine a Light, dokumentarni film enega najve\xc4\x8djih re\xc5\xbeiserjev, velikega ljubitelja in obo\xc5\xbeevalca britanske skupine Martina Scorseseja. Prikazuje slavno in zmagovalno \xc2\xbbepsko\xc2\xab\xc2\xa0glasbo Rolling Stonesov, s poudarkom na glavnih fazah: Brown Sugar, Satisfaction, Jumpin\' Jack Flash, Sympathy for the Devil, As Tears Go By in mnogo drugih._NEWLINE_Po raznih govoricah o njihovi turneji ob 50. obletnici njihovega prvega koncerta, so Rolling Stones objavili izid nove antolo\xc5\xa1ke zbirke naslovljene GRRR!, na kateri je 48 zgodovinskih posnetkov in dve novi pesmi: One More Shot in Doom and Gloom, ki sta bili posneti poleti v Parizu.\n_START_SECTION_\nKompilacije\n_START_PARAGRAPH_\n\xe2\x80\xa2Big Hits (High Tide and Green Grass) (US), 28. marec 1966_NEWLINE_\xe2\x80\xa2Big Hits (High Tide and Green Grass) (UK), 4. november 1966_NEWLINE_\xe2\x80\xa2Flowers, 26. junij 1967_NEWLINE_\xe2\x80\xa2Through the Past, Darkly (Big Hits Vol. 2) (UK), 12. september 1969_NEWLINE_\xe2\x80\xa2Through the Past, Darkly (Big Hits Vol. 2) (US), 12. september 1969_NEWLINE_\xe2\x80\xa2Stone Age, 6. marec 1971_NEWLINE_\xe2\x80\xa2Gimme Shelter, 10. september 1971_NEWLINE_\xe2\x80\xa2Hot Rocks 1964\xe2\x80\x931971, 20. december 1971_NEWLINE_\xe2\x80\xa2Milestones, 18. februar 1972_NEWLINE_\xe2\x80\xa2Rock\'n\'Rolling Stones, 13. oktober 197_NEWLINE_\xe2\x80\xa2More Hot Rocks (Big Hits & Fazed Cookies), 11. december 1972_NEWLINE_\xe2\x80\xa2No Stone Unturned, 5. oktober 1973_NEWLINE_\xe2\x80\xa2Metamorphosis, 6. junij 1975_NEWLINE_\xe2\x80\xa2Made in the Shade, 6. junij 1975_NEWLINE_\xe2\x80\xa2Rolled Gold: The Very Best of the Rolling Stones, 6. november 1975_NEWLINE_\xe2\x80\xa2Get Stoned: 30 Greatest Hits. 30 Original tracks, 21. oktober 1977_NEWLINE_\xe2\x80\xa2Time Waits for No One, 29. maj 1979_NEWLINE_\xe2\x80\xa2Solid Rock, 28. oktober 1980_NEWLINE_\xe2\x80\xa2Slow Rollers,1. januar 1981_NEWLINE_\xe2\x80\xa2Sucking in the Seventies, 9. marec 1981_NEWLINE_\xe2\x80\xa2In Concert (got LIVE if you want it! + Get Yer Ya-Yas Out!), 21. julij 1982_NEWLINE_\xe2\x80\xa2Story of The Stones, 1. december 1982_NEWLINE_\xe2\x80\xa2Rewind (1971\xe2\x80\x931984), 19. junij 1984_NEWLINE_\xe2\x80\xa2Les Ann\xc3\xa9es Stones 1 (Hot Rocks 1964\xe2\x80\x931971), 1986_NEWLINE_\xe2\x80\xa2Singles Collection: The London Years, 15. avgust 1989_NEWLINE_\xe2\x80\xa2Hot Rocks 1964\xe2\x80\x931971, 25. junij 1990_NEWLINE_\xe2\x80\xa2Jump Back: The Best of The Rolling Stones (UK) , 22. november 1993_NEWLINE_\xe2\x80\xa2Forty Licks , 30. september 2002_NEWLINE_\xe2\x80\xa2Jump Back: The Best of The Rolling Stones (US), 24. avgust 2004_NEWLINE_\xe2\x80\xa2Rarities 1971\xe2\x80\x932003, 22. november 2005_NEWLINE_\xe2\x80\xa2Exile on Main St. (Rarities Edition), 18. maj 2010_NEWLINE_\xe2\x80\xa2GRRR!, 12. november 2012'